146 
paa Udviklingen af GI. thyreoidea hos Larverne og derigennem paa 
disses Forvandling. 
Naar den normale Metamorfose skyldes en fra GI. thyreoidea 
udgaaende Funktion, ligger det nær at antage, at de forskellige, 
jævnligt forekommende Uregelmæssigheder vedrørende Forvandlin¬ 
gens Indtræden og Forløb maa føres tilbage til enten Udviklings¬ 
forstyrrelser eller sygelige Tilstande i dette Organ. Da Under¬ 
søgelser vedrørende Gi. thyreoidea’s Strukturforhold hos Axolotl’en 
paaviste Forhold, der paa Grundlag af vort Kendskab til Pattedyr- 
Skjoldbruskkirtlens Patologi maatte opfattes som pathologiske, fandt 
jeg Anledning til at udstrække disse Undersøgelser til ogsaa at 
omfatte Thyreoideas histologiske Forhold ved Uregelmæssigheder 
hos andre Paddelarver. Som det fremgaar af det efterfølgende, 
kan disse Undersøgelser kun kaldes orienterende; men da jeg 
fattes Tid til at gennemføre dem i større Omfang og i Detailler, 
har jeg ment at burde offentliggøre en Række Billeder, der viser 
de forefundne, til Dels meget interessante Strukturforhold; mulig¬ 
vis vil dette kunne give Anledning til, at andre optager mere ind- 
gaaende Undersøgelser af de herhen hørende Forhold. 
Vort Kendskab til GI. thyreoidea hos Amphibierne er for saa 
vidt ret overfladisk, som vi kun ved meget lidt om de Variationer, 
som Organet er undergivet med Hensyn til Størrelse og Bygning; 
efter vort Kendskab til Organet hos Mennesket og Huspattedyrene 
tør vi dog betragte det som utvivlsomt, at der forekommer saavel 
individuelle Ejendommeligheder som Forskelligheder, der staar i 
Forbindelse med Dyrenes Alderstrin, samt at Organets fysiologiske 
Virksomhed og dermed i det mindste delvis dets histologiske For¬ 
hold kan paavirkes i ikke uvæsentlig Grad gennem Ernæringen 
og Dyrets øvrige Levevilkaar. Selvfølgelig frembyder derfor en 
Undersøgelse som den foreliggende betydelige Vanskeligheder, og 
det vil næppe være berettiget at drage videregaaende Slutninger 
af Undersøgelse af et ret begrænset Materiale, saa meget mindre, 
som man bør være varsom med af Forskelligheder i Organets 
mikroskopiske Bygning at drage Slutninger ogsaa om dets fysio¬ 
logiske Ydeevne. Hvor det har været muligt, saaledes for Hale¬ 
tudsernes Vedkommende, er der derfor foretaget Sammenligninger 
med Kontroldyr, d. v. s. Dyr, som viste normale Udviklingsforhold 
og saa vidt muligt henhørte til samme Kuld som de afvigende 
